Milgamma a dávkovanie v tehotesntve
Dobrý den.Chcela by som sa spýtať či sa môže užívať Milgamma v 33tt.Po zraneni mam posunute medzistavcove platničky v oblasti L5-S1 o 3mm a včera ma seklo.Mám problém s chodením,sedením a ležaním.Neurologička mi odporučila paralen.Môj gunekológ mi odporučil užívať Milgammu.Je to vporiadku?Dávkovnie?
Dobrý deň
Ďakujeme za Vašu otázku
Lieky Milgamma a Milgamma N sa neodporúčajú užívať počas celej dĺžky tehotenstva. Počas gravidity je odporúčaný denný príjem 1,4 – 1,6 mg vitamínu B1 a 3 mg vitamínu B6. Podávanie vyšších ako odporúčaných denných dávok nebol preukázaný ako bezpečný. V prípade, že Váš gynekológ určil užívanie lieku Milgamma alebo Milgamma N počas tehotenstva, zvážil potrebné riziko a pri liečbe je potrebné dodržiavať dávkovanie odporúčané gynekológom.
Na zmiernenie bolesti je možné krátkodobo počas tehotenstva užívať lieky s obsahom účinnej látky paracetamol (Paralen, Panadol Novum, Dr. Max Paracetamol). Počas liečby je potrebné aby bola použitá minimálna účinná dávka po čo najkratšiu dobu a s najnižšiu možnou frekvenciou.
Taktiež je vhodná aj návšteva fyzioterapeuta, ktorý vhodnými cvikmi môže uvoľniť stuhnuté svalstvo.
Prajem pekný zvyšok dňa
S pozdravom, PharmDr. Lucia Kubáňová